The Game (album)

The Game je 8. studijski album britanske rock grupe Queen izdat 27. juna 1980. godine. To je bio jedini album grupe koji je dostigao prvo mjesto na top-listi albuma u SAD-u i ujedno najprodavaniji Queenov album u SAD-u,  sa 4 miliona primjeraka.
Najpoznatije pjesme sa ovog albuma su: Another One Bites the Dust i Crazy Little Thing Called Love koje su dostigle i prva mjesta na američkoj top-listi. Ovo je ujedno i prvi album grupe na kojem je korištem sintisajzer.

Pjesme Crazy Little Thing Called Love, Sail Away Sweet Sister, Coming Soon i Save Me su snimane u periodu juni - juli 1979. godine dok su ostale pjesme snimljene u periodu februar - maj 1980. godine.

 Spisak pjesama 

  "Play the Game" (Mercury) - 3:30
  "Dragon Attack" (May) - 4:18
  "Another One Bites the Dust" (Deacon) - 3:35
  "Need Your Loving Tonight" (Deacon) - 2:50
  "Crazy Little Thing Called Love" (Mercury) - 2:44
  "Rock It (Prime Jive)" (Taylor) - 4:32
  "Don’t Try Suicide" (Mercury) - 3:53
  "Sail Away Sweet Sister (To the Sister I Never Had)" (May) - 3:33
  "Coming Soon" (Taylor) - 2:51
  "Save Me" (May) - 3:50

Pjesma "Dragon Attack" je bonus remiks Jacka Bensona i R.A.K.-a objavljena na CD-u izdanju "Hollywood recordsa" iz 1991. godine.

 Pjesme 

 Play The Game (Mercury) - Je prva pjesma grupe u kojoj upotrebljavaju sintisajzer. Izvođena je uživo od 1980. do 1982. godine. Objavljena je kao singl 30. maja 1980. godine. U video spotu se Mercury po prvi put pojavljuje s brkovima, što će s vremenom postati njegov prepoznatljivi izgled. 1981. godine objavljena je na kompilaciji "Greatest Hits". 
 Dragon Attack (May) - Pjesmu je napisao Brian May a izvođena je uživo od 1980. do 1982. godine. "Queen + Paul Rodgers" također izvode pjesmu uživo.
 Another One Bites The Dust (Deacon) - Pjesma je objavljena kao singl 22. augusta 1980. godine. Pjesma je dostigla vrhove raznih top-lista i postala vrlo popularna. Nalazi se na 34. mjestu Billboardove top liste pjesama svih vremena. Najprodavaniji je singl grupe s prodanih više od 7 000 000 primjeraka. 1981. godine objavljena je na kompilaciji "Greatest Hits". 1998. godine obradio ju je raper Wyclef Jean za potrebe filma Small Soldiers. Ta verzija je objavljena na kompilaciji "Greatest Hits III" iz 1999. godine. 
 Need Your Loving Tonight (Deacon) - Objavljena kao singl u novembru 1980. godine. Izvođena je uživo od 1980. do 1982. godine.
 Crazy Little Thing Called Love (Mercury) - Objavljena je kao singl 15. oktobra 1979. godine pri čemu je dostigla drugo mjesto na britanskoj, odnosno prvo na američkoj top-listi singlova. Pjesma je napisana u rockabilly stilu i otpjevana na Elvisov način. U riječima pjesme pojavljuje se Mercuryjevo ime ("Ready Freddie"), što se još pojavljuje u pjesmi "Let Me Entertain You"  koja je objavljena 1978. godine na albumu Jazz i u pjesmi "The Invisible Man"  koja je objavljena 1989. godine na albumu The Miracle. Pjesma je objavljena na kompilaciji "Greatest Hits" iz 1981. godine.
 Rock It (Prime Jive) (Taylor) - Pjesmu je napisao Roger Taylor i otpjevao je uz Mercuryjevu pratnju. Queen ju je izvodio uživo od 1980. do 1982. godine.
 Don’t Try Suicide (Mercury) - Pjesmu je napisao Mercury. Nikada je nisu izveli uživo.
 Sail Away Sweet Sister (To the Sister I Never Had) (May) - Pjesmu je napisao i otpjevao Brian May. Queen je nikad nije izveo uživo ali ju je May izvodio na svojoj samostalnoj turneji 1998. godine.
 Coming Soon (Taylor) - Pjesmu je napisao Roger Taylor i otpjevao je kao Mercuryjeva pratnja. Također nikada nije izođena uživo.
 Save Me (May) - Objavljena je kao singl pjesma 25. januara 1980. godine. May je odsvirao gotovo sve instrumente. Grupa Queen ju je izvodila uživo u periodu od 1980. do 1984. godine. 1981. godine objavljena je na kompilaciji "Greatest Hits".

 Reference 

 Vanjski linkovi 
 Kritike
 Službena web stranica grupe, sadrži tekstove svih pjesama izuzev pjesme "Another One Bites the Dust"

Kategorija:Albumi Queena
Kategorija:Albumi iz 1980.